ועדת הכלכלה, כנסת 24, פרוטוקול מספר 96, 2021-11-22 10:00

מיכאל ביטון: אנחנו מתחילים סדרת דיונים של ועדת כלכלה השבוע הזה.

מיכאל ביטון: הנושא הראשון הבוקר, הצעת חוק משק הדלק, קידום התחרות, בעצם יש פה הארכת תוקף של תקנות כשבגוף הדברים אתם מציגים שצריך לעשות תיקון חקיקה סדור, אבל שנים רבות מאריכים ומאריכים, אז אנחנו לא נעצור אתכם גם הפעם מלהאריך אבל אנחנו תמהים למה לא מביאים את תיקון החוק הזה.

מיכאל ביטון: אם הממשלה יודעת להביא 12 חוקים לוועדת כלכלה תוך חודש, מה הבעיה שלכם להביא תיקון חוק.

מיכאל ביטון: אז אנחנו מאתגרים אתכם להביא תיקון חוק, גם לפני החמש שנים שאתם מבקשים, כדי שלא ידרשו היושבים פה בעתיד להאריך תקנות ללא סיבה.

מיכאל ביטון: אתם תציגו את הדברים בצורה קצרה ואחרי זה נלך להקראה.

נטע שפירא: תודה רבה ובוקר טוב, אדוני היושב ראש, חברי כנסת.

נטע שפירא: החוק הזה עניינו במציאות שהחוק לא התחיל כשקמו תחנות הדלק הראשונות בישראל אלא הוא חוקק לראשונה בשנת 1998 ומזה גזר את המגבלות.

נטע שפירא: באותה עת, אני מזכיר, מרבית התחנות בישראל, כמובן גם היום, מרוכזות על ידי ארבע חברות בלבד והרעיון היה למנוע מצב שבו ליד תחנה קיימת של חברה מסויימת קמה תחנה של אותה חברה, כי ברגע זה אתה מקבל מה שנקרא עוד מאותו דבר.

נטע שפירא: ברור שזה לא מחולל תחרות ולמעשה הדרישה בתוך חוק יותר גדול שנקרא חוק משק הדלק קידום תחרות, שבה להתעסק בעוד כמה דברים, היתה שאם חברה שיש לה כבר תחנה באיזור מסויים רוצה להקים עוד תחנה כזאת, היא לא תוכל אם התחנה נמצאת בסמיכות של קילומטר אחד בתוך שטח עירוני או לאורך ציר תנועה עוד 10 קילומטר, כי בצירי תנועה כמובן לא מקימים כל קילומטר תחנה.

נטע שפירא: יש ממש דוגמאות, אולי חבריי מרשות ההגבלים ירחיבו, יש ממש דוגמאות איך מעצור ועצירה של חברות מלהקים תחנה כזאת גרמו לחברה אחרת להיכנס, החברה הזאת במקרים שאני זוכר היתה חברה קטנה וחוללה תחרות לא רק בגין התחנה שלה, היא גרמה לתחרות איזורית.

נטע שפירא: ולכן החוק הזה, הסעיף הזה, התקנה הזאת, מוכיחה את עצמה כמין שסתום שמאפשר ליצור הגנה על הציבור, דאגה לתחרותיות יותר גבוהה, אנחנו בעולם שבו בכלל המחירים שהציבור משלם הולכים ועולים ולכן התחרות הזאת מאוד חשובה.

נטע שפירא: אותו חוק שאתה מדבר עליו אדוני, נקרא לזה החוק הגדול, הוא כבר חוק שבא לשאול את השאלות שמ-1998 רצינו לשאול.

נטע שפירא: האם אפשר על תחנות קיימות של חברות מסויימות שהריכוזיות באיזור הספציפי היא גבוהה מדי, האם אפשר למנוע מהם להמשיך לפעול בתחנות האלה, וזאת חקיקה לא טריוויאלית, לכן רשות ההגבלים עוסקת בה לא מעט שנים, עושה עבודות מאוד מעמיקות לבדוק איך אפשר לעשות את זה בשים לב לזכויות הפרט וזכויות הקנין של בעלי התחנות, אבל מצד שני עם האיזון הנכון והרצון לקדם עוד את התחרות.

נטע שפירא: הסעיף הזה שאנחנו מבקשים את ההארכה שלו הוא סעיף קריטי בשביל מה שנקרא לקיים את המינימום התחרותי הנדרש ולכן אנחנו נשמח מאוד על אישורו וכיוון שחקיקה היא תהליך שיודעים איך אנחנו מתחילים, גם זה לא תמיד, אבל בוודאי לא יודעים מתי היא תסתיים, ההערכה היא חמש שנים עד שיחוקק החוק היותר גדול.

מיכאל ביטון: אני חושב שההבהרות שלך מספקות ולא צריך, אלא אם כן אנשי מקצוע נוספים רוצים לדבר, אחרי ההתייחסות של איתי נעבור להקראת הסעיף הזה שמוארך.

איתי עצמון: בהמשך לדברים שאמר כאן היושב ראש ולמעשה אם אינני טועה ההארכה החמישית של ההסדר הזה מ-1998 ואתם כתבתם בדברי ההסבר שבדיקה של רשות התחרות מעלה כי קיימת בעיית תחרות איזורית בין תחנות התדלוק, ובהתאם לכך בכוונתה להציע תיקון לחוק.

איתי עצמון: עם זאת מדובר בהליך חקיקה מורכב ועד לסיומו מוצע להאריך בחמש שנים נוספות את תוקף הסעיף.

איתי עצמון: אז השאלה, ואני מחדד שוב ומחזק את מה שאמר יושב ראש הוועדה, מדוע נדרשות חמש שנים לגיבוש הסדר.

איתי עצמון: שוב אני אומר, ההארכה היא הארכה חמישית כבר של ההסדר הזה ואני חושב שראוי להידרש להסדר קבוע ולא להאריך שוב ושוב את תוקף ההסדר, אם יש בו צורך.

איתי עצמון: אם ההסדר הזה הוא כבר לאחר חלוף יותר מ-20 שנה, כבר אין בו צורך, אז אולי צריך לשקול בכלל את הנחיצות שלו, אבל אם הוא הסדר חיוני לתחרות בתחום הזה צריך שיהיה הסדר קבוע.

נטע שפירא: לפני שחברי יענה לגבי החקיקה המתקדמת שלהם, אני לא יודע איך מופיע בפרוטוקולים, לא קראתי את הפרוטוקולים הקודמים, אבל האמת שהעיקרון הזה נכון תמיד.

נטע שפירא: זה שהוא כל פעם חוקק לתקופה מוגבלת לדעתי זה לא הגיע מבקשת המשרדים, זה הגיע מאילוץ שהגיע מפה - - -

איתי עצמון: לא בהכרח, אנחנו קצת בדקנו, לא בכל המקרים.

נטע שפירא: אני אגיד את עמדתי או דעתי, אני חושב שזה נכון שלחברה שיש תחנה במקום מסויים לא נכון שהתחנה הסמוכה לה תהיה של אותה חברה, וזה נכון תמיד.

נטע שפירא: יהיה את החוק שלהם, לא יהיה את החוק שלהם, בעיני אם חברי הכנסת או אם הוועדה תסכים להפוך את זה לפרמננטי לא יהיה שמח ממני.

נטע שפירא: זה פשוט נכון, זה נכון - - -

מיכאל ביטון: אז למה אתם מביאים את זה כהארכה זמנית, תביאו את זה חוק, תביאו את התקנה הזאת ל-30 שנה, למה אתם מביאים את זה זמנית.

קריאה: אתם צריכים לעשות איזה שהיא עבודה אני חושב, להביא משהו מסודר ומגובש לכאן.

מיכאל ביטון: עדיף לא להגיד דברים שלא מתכוונים אליהם.

מיכאל ביטון: אם ממשלה רוצה לחוקק חוקים קבועים היא תחוקק אותם ואם היא לא יודעת והיא במרחב אי וודאות והיא עדיין רוצה כל כמה שנים להאריך משהו כי לא ברור מה העתיד כי העתיד משתנה, זה גם בסדר, אבל אי אפשר להגיד דבר והיפוכו.

מיכאל ביטון: להגיד לנו פה צריך חוק קבוע ו-20 שנה לא לעשות אותו.

מיכאל ביטון: ואל תכתבו את דברי ההסבר האלה.

מיכאל ביטון: תגידו אנחנו עוד לא יודעים מה הכיוון, לכן נאריך עוד קצת ועוד קצת.

מיכאל ביטון: זה יותר אמין מלהגיד לנו אנחנו חושבים שצריך פה חוק אבל לא הספקנו, תנו לנו עוד חמש שנים.

מיכאל ביטון: כי הלא הספקנו לא מסתדר עם ה-20 שנה האלה.

אברי איתן: אדוני היושב ראש אני אשמח להתייחס.

אברי איתן: אברי מרשות התחרות.

אברי איתן: קודם כל אני מסכים עם דברי חברי חן שהחוק הנוכחי, החידוש של החוק הנוכחי הוא הכרחי וחיוני לתחרות.

אברי איתן: במקביל לגבי קידום החוק שכונה החוק הגדול אני חושב שהוא נמצא בשלבים מאוד מתקדמים, שלבי עבודה מתקדמים של כל משרדי הממשלה.

מיכאל ביטון: חמש שנים בשביל להשלים את הגיבוש?

אברי איתן: אם אתה שואל אותי אנחנו נהיה במחצית הראשונה כבר של השנה הקרובה של 2022 - - -

מיכאל ביטון: אז ניתן לכם שנתיים, ניתן לכם שנה, זה מלחיץ.

אברי איתן: אז שוב, אנחנו רוצים לקדם, אנחנו נצטרך - - -

מיכאל ביטון: הוא לא מבסוט.

אברי איתן: הוא לא מבסוט ואני מסכים איתו.

אברי איתן: אני חושב שעכשיו אני יכול גם להעיד בתור רשות התחרות, החברות הגדולות שאני לא יודע אם נציגיהן נמצאים פה, פנו אלינו ממש בתקופה הזאת שבה יש את הפער הזה, שאלו אותנו, באו להגיש בקשות אלינו לאישור - - -

קריאה: לאיזה פער אתה מתכוון?

מיכאל ביטון: שהחוק הזה לא בתוקף עכשיו, הוא לא הוארך.

מיכאל ביטון: מנסים לנצל את, זה גם סוג שמצביע על הבעייתיות בהארכות כאלה, שאם פתאום אין כנסת או כנסת מעבר ולא מאריכים.

קריאה: זה לא החלק שלנו.

אברי איתן: לא, אין טענה, אני שוב, יכול להיות שזה מה שנקרא קונספציה מוטעית שלנו.

אברי איתן: הקונספציה אמרה כנראה אין סיכוי להעביר אותו פרמננטית - - -

מיכאל ביטון: למה אין סיכוי?

מיכאל ביטון: עשינו פה רפורמות של בנקאות, רפורמות של יבוא, אנחנו לא יכולים לעשות רפורמה בנושא הזה?

אברי איתן: אין לי אלא לבוא אל עצמי בטענה פה, אדוני צודק.

אברי איתן: אני אומר שוב, מבחינתנו ככל שזה יאושר פרמננטית - - -

מיכאל ביטון: אנחנו נאשר לכם את זה לשנתיים.

מיכאל ביטון: ואנחנו בחצי שנה הקרובה רוצים תשובות שקידמתם את החוק.

מיכאל ביטון: ואתם תעבדו.

מיכאל ביטון: אלא אם כן אתם אומרים שזה לא יקרה בשנתיים האלה.

מיכאל ביטון: תגידו לנו את האמת, אל תגידו לנו דברים לא, אפשר להביא את החוק הזה בחצי שנה הקרובה?

אברי איתן: אני חושב שהעבודה המקצועית מאחורי הקלעים של משרדי הממשלה נעשתה ברובה, עכשיו השלב הבא הוא שלב הליך החקיקה, ואני אומר שוב, חברות הדלק שאולי לא נמצאות פה כלפי החוק הגדול הן מן הסתם יש להן עמדות - - -

מיכאל ביטון: בסדר, אנחנו שמענו את כל החזקים במשק בוועדה ונותנים להם כבוד ואפשרות להשמיע את דעתם, אבל אם הרגולטור יודע שיש פגיעה באזרחים או פגיעה בתחרות ויש דבר ראוי לעשותו, לא חוששים.

מיכאל ביטון: ממתי אנחנו משקללים את הכוח הכלכלי של חברה גדולה כאשר באים להטיב עם האזרח ולשמור על התחרות, וכן, הוועדה הזאת התחילה לעבוד, היא כבר הביאה חוקים גדולים עם המון גופים כלכליים יותר גדולים מתחנות הדלק, יותר גדולים ממשק האנרגיה.

מיכאל ביטון: גם במשק האנרגיה.

מיכאל ביטון: אז תגידו מה סביר.

מיכאל ביטון: התחלנו את הבוקר הזה לכאורה חוק טכני, הארכה ובוא נתקדם ונמשיך הלאה.

מיכאל ביטון: אבל אם הוועדה תגרום לממשלה לעשות את תפקידה טוב יותר שזה בעצם תפקידנו ככנסת, אז נשמח שיהיה חוק טוב.

מיכאל ביטון: אם אתה אומר שהוא מתקדם ובזכות החלטה שנקבל פה הוא יבוא מהר אלינו לשולחן, אני רוצה את זה.

מיכאל ביטון: נגיד, מה איכפת לך חן לפגוש אותי עוד חצי שנה, עוד שנה, אין לך בעיה עם זה.

חן בר יוסף: יש לי עוד כל מיני חוקים נוספים, זה בסדר גמור.

לימור מגן תלם: רק תגידו אם תוכלו לעמוד בזה בשנתיים האלה.

קריאה: אני חושב שאנחנו נעשה את הכל כדי לעשות את זה.

לימור מגן תלם: בשורה תחתונה, אתם תוכלו לעמוד בשנתיים, כן או לא.

קריאה: אני אומר, אנחנו עושים הכל כדי לעשות את זה, אני חושב שאנחנו מאוד רוצים להימנע מהתקופה שהיתה לנו פה עכשיו עם החור הזה שבו החוק לא הוארך, זה הפחד הגדול שלנו כי עכשיו חברות הדלק - - -

מיכאל ביטון: אז שנתיים.

מיכאל ביטון: תגיד, יש דבר כזה שנתיים ועוד שנה בסמכות של מישהו?

איתי עצמון: אפשר לקבוע מנגנון של הארכה בשנתיים והארכה של עוד תקופה באישור הוועדה.

מיכאל ביטון: ועדה, אז זה אותו דבר.

מיכאל ביטון: ובאישור שר?

איתי עצמון: לא, זה לא נהוג לעשות, זה צריך להגיע לכאן.

קריאה: אז אולי שלוש.

מיכאל ביטון: שלוש, תשמע, אני מוכן.

קריאה: אני לא בטוח, אתם חושבים שהחוק החדש מייתר לחלוטין את הצו הזה?

מיכאל ביטון: חן, אני מוכן גם שלוש, אבל בתנאי שאתה תדווח לוועדה תוך שלושה חודשים מה עשיתם עם החוק הזה.

חן בר יוסף: אין בעיה.

מיכאל ביטון: שעבדתם.

חן בר יוסף: כן.

חן בר יוסף: וודאי.

מיכאל ביטון: בסדר.

מיכאל ביטון: אבל שתדווחו לנו, זה יהיה בסיכום.

מיכאל ביטון: שהתקדמתם.

קריאה: למעשה במקום הארכה עד יולי 2026, אז אנחנו סופרים שלוש שנים מהמועד שהחוק פקע.

מיכאל ביטון: כן.

מיכאל ביטון: ובתוך שלושה חודשים ידווח לוועדה קצב התקדמות החוק הגדול בתחום הזה ובשלותו לחקיקה בוועדה ובכנסת.

מיכאל ביטון: ואם הוא יהיה אז הוא גם יכול לבטל את ההארכה הזאת כי הוא יהיה גדול יותר ומקיף יותר.

מיכאל ביטון: אז מה אנחנו צריכים להקריא עכשיו?

איתי עצמון: לפני ההקראה, לגבי אותו פער ממועד פקיעת החוק עד למועד שבו עכשיו הוא נחקק, אתם יודעים האם יש התקשרויות שנחתמו בתקופה הזאת?

אברי איתן: אז שוב, אנחנו יודעים להגיד שפנו אלינו כל החברות הגדולות, אנחנו אמרנו להם שאנחנו לא יכולים לעקוף חוק שלא בתוקף, אני לא יודע להגיד לצערי, זה בדיוק הרעיון של החוק שהם לא מחוייבים בדיווח ברגע שהחוק לא בתוקף.

מיכאל ביטון: אבל כדי להקים תחנת דלק יש עוד סוגים של אישורים.

קריאה: לא, נרכשות תחנות, הוא קונה תחנה.

מיכאל ביטון: הוא קונה תחנה ושם את המותג שלו.

מיכאל ביטון: ובגלל שההגבלה הזאת לא היתה קיימת יכולים היו לעשות פעולות כאלה.

מיכאל ביטון: אז זאת בעיה גדולה.

מיכאל ביטון: ואתם לא יודעים מה קרה בפועל.

מיכאל ביטון: לא יודעים.

קריאה: לא.

מיכאל ביטון: זה חבל.

לימור מגן תלם: כמה זמן זה לא היה בתוקף?

מיכאל ביטון: אבל ביולי כבר היינו פה, הכנסת היתה פה, התחלנו לעבוד.

מיכאל ביטון: לא? מתי הוועדה הזאת קמה?

קריאה: הצעת החוק כבר היתה מונחת.

קריאה: הוועדה קמה בסוף יולי.

מיכאל ביטון: אני תמיד שואל את עצמי בחוקים האלה, האם יש לכם כמו איזה פעמון במחשב שאומר לכם, עוד שבועיים אין חוק,

קריאה: התראה.

מיכאל ביטון: אז למה לא הבאתם את זה.

קריאה: אדוני החוק מגיע עכשיו לוועדה אבל תהליכי העבודה לחידושו התחילו עוד הרבה קודם.

קריאה: מתי היתה הקריאה הראשונה בהצעת החוק?

קריאה: באוקטובר.

קריאה: כן, אבל הוא היה, הנוסח הונח - - -

קריאה: הוא עבר עוד בממשלה הקודמת.

קריאה: הנוסח הונח ביולי.

מיכאל ביטון: הונח ביולי אבל אתם לא דחפתם שתהיה קריאה ראשונה.

קריאה: אני יודעת שהיו נסיונות.

קריאה: לא, הוא כמעט הגיע לקריאה ראשונה בוועדת שרים לחקיקה בממשלה הקודמת.

קריאה: לא, אנחנו מדברים על הממשלה הזאת, לא על הממשלה הקודמת.

קריאה: אבל אני אומר, אנחנו היינו בסדר יום של ועדת שרים לחקיקה בממשלה הקודמת, לצערנו נדחינו מסדר היום לדעתי באחד מהדיונים האחרונים של הממשלה שעברה.

מיכאל ביטון: ואז ממשלה חדשה.

חן בר יוסף: לא הבנתי למה זה רלוונטי.

מיכאל ביטון: לא, ממשלה חדשה חן.

חגית אייזנמן מלכה: במושבים הראשונים היה נסיון לדחוף את זה, אחר כך כנראה כבר היו מיואשים, זה היה בידי לשכת השרה, אבל אני יודעת שלפחות בתחילת הדרך היו ממש נסיונות נואשים להעביר את זה עוד לפני שהחוק פוקע.

מיכאל ביטון: אני קודם כל מבקש מכם לחקור את זה.

מיכאל ביטון: לקחת את הקייס סטדי הזה, לעשות בדק בית אצלכם, אנחנו לא רוצים לגלות שתקנה שמטיבה עם הציבור פג תוקפה ומישהו מנצל את החלל הזה לפעול, לפגוע באינטרס הציבורי.

מיכאל ביטון: תחקרו אצלכם וזה לצמיתות, הרי אותו אחד שקנה את תחנת הדלק ויכול לפעול בה, לא נוכל להחיל עליו עכשיו רטרואקטיבית.

קריאה: רק בחוק החדש.

מיכאל ביטון: רק בחוק, אבל הוא לא בא החוק הזה.

קריאה: הוא יבוא.

יוראי להב-הרצנו: אני יכול לשאול שאלה?

מיכאל ביטון: בוודאי.

מיכאל ביטון: קודם כל אנחנו שמחים שאתה איתנו.

יוראי להב-הרצנו: אני רוצה לשאול אותך, ההגיון של החוק מובן לי, למה לתחום אותו בזמן?

מיכאל ביטון: הם אמרו שלכאורה ב-20 שנה האחרונות הם מביאים את התיקון הזה בגלל שהם לא הספיקו להביא חוק כוללני שמטפל בבעיה הזאת, 20 שנה.

מיכאל ביטון: וכל חמש שנים מאריכים את זה.

מיכאל ביטון: זאת פעם רביעית אולי, חמישית, שזה מוארך.

מיכאל ביטון: ואז אמרנו, למה אתם מאריכים שוב, למה אתם לא מביאים את החוק עצמו.

מיכאל ביטון: אז אמרו שאולי חששו שהחוק הגדול לא יעבור, כנסת לא היתה, תירוצים.

יוראי להב-הרצנו: השאלה אם החוק הגדול מציע מנגנון שונה.

מיכאל ביטון: הוא מטפל גם בבעיה הנקודתית הזאת אבל בתמונה רחבה יותר על כל התחרות במשק תחנות הדלק.

לימור מגן תלם: שאלה, יש אפשרות, בהמשך לדבריו של היושב ראש, שתבדקו מה היה מיולי עד עכשיו ותדווחו לנו, האם נפתחו, אני רוצה לדעת האם נפתחו תחנות דלק בניגוד למגבלה.

מיכאל ביטון: לא רק נפתחו, כי הם יכולים לקנות תחנה.

לימור מגן תלם: לקנות, האם נקנו, ותדווחו לנו לוועדה.

מיכאל ביטון: בשביל זה אנחנו צריכים שזה יכנס.

לימור מגן תלם: במסגרת השלושה חודשים של התקדמות החוק תדווחו לנו גם כמה תחנות דלק - - -

מיכאל ביטון: תעשו בדיקה של הנזק הציבורי של האירוע הזה, אבל גם תעשו בדיקה בבית שאם יש תקנה שפוגעת באינטרס הציבורי שפג תוקפה, צריך להדליק רמזורים, נורות אדומות, לעשות ברדק ולהגיד דעו לכם שאם זה לא נכנס לתוקף תהיה פה חגיגה על חשבון הציבור.

מיכאל ביטון: זאת בדיקה ביתית שלכם מה התהליכים.

מיכאל ביטון: אנחנו קיבלנו את הבקשה הזאת לפני כמה זמן?

קריאה: ב-18 לאוקטובר היא עברה.

מיכאל ביטון: אלינו.

מיכאל ביטון: ועכשיו התאריך הוא, נובמבר אנחנו, חודש.

מיכאל ביטון: אנחנו נושאים באחריות לחודש עיכוב.

מיכאל ביטון: אבל תבדקו למה לא הצלחנו לעשות את זה בחצי שנה האחרונה.

מיכאל ביטון: בואו נקריא את הסעיף כפי שהוא ונאשר אותו.

מיכאל ביטון: לשלוש שנים.

מיכאל ביטון: ואני גם אוסיף כמה דברי סיכום בסוף.

חגית אייזנמן מלכה: אני אקרא.

חגית אייזנמן מלכה: אני מבינה שהתיקון הוא שאנחנו הולכים על 2024 ולא על 2026.

חגית אייזנמן מלכה: בחוק משק הדלק (קידום התחרות) (תיקון) התשנ"ח-1998, בסעיף 4(ג), במקום "כ' באב התשפ"א (19 ביולי 2021)" יבוא "י"ז באב התשפ"ו - - -

מיכאל ביטון: התאריך העברי כמובן יהיה אחר.

חגית אייזנמן מלכה: 31 ביולי 2024.

מיכאל ביטון: או-קי, זהו, נכון?

מיכאל ביטון: אז אני רוצה להוסיף.

מיכאל ביטון: דווחו לנו בעוד שלושה חודשים בכתב לוועדה על התקדמות החוק הגדול, בשלותו והיכולת שלכם להביא אותו בתוך חצי שנה לכנסת ולוועדה לקידום.

מיכאל ביטון: בדיקה מעמיקה אצלכם במשרד איך קרה שחוק שיכול לפגוע באינטרס הציבורי פג תוקפו ולא נדלקו כל הנורות האדומים ללמוד ולהפיק לקחים ולראות האם יש לכם, מסתובבים עוד דברים כאלה שיפוג תוקפם והאינטרס הציבורי נפגע.

מיכאל ביטון: לעשות בדק בית על הדבר הזה, יש פה ועדה שעובדת ומגיבה וכשהדברים דחופים אנחנו יודעים להכניס דיון גם תוך שבועיים אם זה דחוף, ובתנאי שאתם תעשו את מלאכתכם בחריצות ונאמנה ועם בקרה על מה שמונח על שולחנכם.

מיכאל ביטון: תודה רבה.

מיכאל ביטון: מי בעד?

מיכאל ביטון: פה אחד.

מיכאל ביטון: הצעת החוק אושרה פה אחד.

איתי עצמון: הצעת החוק אושרה לקריאה שניה.

מיכאל ביטון: הצעת החוק אושרה לקריאה שניה ושלישית.

מיכאל ביטון: אני נועל את הישיבה.